《送朱锡鬯》
清代·卫既齐

隋堤官柳无多路，杜牧风流正壮年。两岸酒旗临水店，半窗书卷过江船。

寒潮断处家山近，梅雨晴时客梦悬。燕市风光还忆否，雄谈清夜烛花圆。

作者简介：（1645—1701）清山西猗氏人，字伯严。康熙三年进士，官检讨。历署固安、永清、平谷知县，为官清廉，超擢山东布政使。建历山书院。累迁贵州巡抚，坐事戍黑龙江。旋赦还，奉命承修永定河工，又治南河，督培高家堰，卒于工次。有《四书心悟》、《小学家训》、《道德经解》、《南华经删注》、《韵通》等。